Diari Oficial de la Generalitat Valenciana


Sumari del DOGV 8863, del 22-07-2020 (2020/5772)

Extracte de la Resolució de 15 de juliol de 2020, del director de la AVFGA, per la qual s'estableix l'import i els criteris de concessió de les ajudes previstes en el RD 508/2020, de 5 de maig, pel qual s'estableixen les bases reguladores per a la concessió de les subvencions estatals destinades en l'exercici 2020 a les explotacions ovines i caprines amb dificultats de comercialització de corders i cabrits, en els mesos de març i abril, com a conseqüència del COVID-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5772


Data del document
:   15-07-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 15 de juliol de 2020, del director de la AVFGA, per la qual s'estableix l'import i els criteris de concessió de les ajudes previstes en el RD 508/2020, de 5 de maig, pel qual s'estableixen les bases reguladores per a la concessió de les subvencions estatals destinades en l'exercici 2020 a les explotacions ovines i caprines amb dificultats de comercialització de corders i cabrits, en els mesos de març i abril, com a conseqüència del COVID-19. [2020/5772]  
  
  
BDNS (identif.): 515996.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions   
(http://www.pap.minhap.gob.es/bdnstrans/index):  
  
Primer. Beneficiaris  
Podran ser beneficiaris de les ajudes previstes en aquest Reial decret les persones físiques o jurídiques, o ens sense personalitat jurídica, que presenten o hagen presentat en 2020, la sol·licitud única prevista en el Reial decret 1075/2014, de 19 de desembre, que reunisquen els requisits per a ser beneficiari del pagament per ovella i/o cabra establit en la secció 5a, secció 6a o secció 9a del capítol II del Reial decret 1075/2014, de 19 de desembre, i que siguen titulars d'una explotació inscrita en el Registre general d'explotacions ramaderes (REGA), i, en concret, els titulars de les següents explotacions de producció primària inscrites com:  
a) Explotacions d'oví amb una classificació zootècnica de «reproducció per a la producció de carn», «reproducció per a la producció de llet» o «reproducció per a producció mixta» amb més de 50 femelles reproductores conforme a l'última declaració censal obligatòria establida en l'article 11.4 del Reial decret 685/2013, de 16 de setembre, pel qual s'estableix un sistema d'identificació i registre dels animals de les espècies ovina i caprina.  
b) Explotacions de caprí amb una classificació zootècnica de «reproducció per a la producció de carn», «reproducció per a la producció de llet» o «reproducció per a producció mixta» amb més de 30 femelles reproductores conforme a l'última declaració censal obligatòria establida en l'article 11.4 del Reial decret 685/2013, de 16 de setembre.  
  
  
Segon. Finalitat  
En l'exercici de 2020, l'objectiu de l'ajuda és la millora de les condicions de producció de les explotacions ovines i caprines amb dificultats de comercialització de corders i cabrits, durant els mesos de març i abril, com a conseqüència de les limitacions imposades pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, i les seues pròrrogues, i s'articula com a pagament complementari a les ajudes associades al sector oví i caprí previstes en el Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.  
  
Tercer. Bases reguladores  
Reial decret 508/2020, de 5 de maig, pel qual s'estableixen les bases reguladores per a la concessió de les subvencions estatals destinades en l'exercici 2020 a les explotacions ovines i caprines amb dificultats de comercialització de corders i cabrits, durant els mesos de març i abril, com a conseqüència de les limitacions imposades pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, i les seues pròrrogues (BOE 126, 6 de maig).  
  
Quart. Import  
201.261 euros  
  
Cinqué. Termini de presentació de sol·licituds  
La sol·licitud de l'ajuda s'entendrà realitzada per la presentació l'any 2020, de la de les ajudes previstes en el Reial decret 1075/2014, dins del termini establit per a la presentació d'aquesta sol·licitud.  
  
  
València, 15 de juliol de 2020.- El director de l'Agència Valenciana de Foment i Garantia Agrària: Francisco Rodríguez Mulero.